Muzaf Ahmad

Muzaf Ahmad atau nama sebenarnya Ahmad Muzaffar bin Baharudin merupakan salah seorang penulis sastera Malaysia. Beliau merupakan lulusan ijazah sarjana  dalam bidang Kejuruteraan Elektronik dari Universiti Keio, Jepun. Antara pendidikan awal beliau adalah di SK Leban Chondong, SMK Seri Rompin dan Kolej Melayu Kuala Kangsar. Beliau mencapai keputusan cemerlang 11A dalam Sijil Pelajaran Malaysia (SPM) 2008 sekaligus terpilih salah seorang penerima Anugerah Pelajar Cemerlang Berita Harian (APC-BH) 2008, selain Nik Nur Madihah Nik Mohamad Kamal pelajar terbaik SPM 2008. 

Beliau juga merupakan seorang penulis sastera di Malaysia. Selain menerbitkan novel, kumpulan puisi dan kumpulan cerpen, beliau memenangi beberapa anugerah sayembara penulisan dan Hadiah Sastera Kumpulan Utusan (HSKU) 2012/2014/2015. Beliau juga telah dinobatkan sebagai pemenang utama Hadiah Sastera Perdana Malaysia (HSPM) bagi kategori kumpulan puisi tahun 2014 menerusi kumpulan puisi Jaulah Sampai Syurga dan memenangi kategori sama dalam Hadiah Sastera Perdana Malaysia (HSPM) 2017/2018 menerusi buku kumpulan puisi Sepasang Sayap di Bahu. 

Bergiat aktif dalam aktiviti dan persatuan kesusasteraan, beliau merupakan mantan peserta program penulisan MASTERA (Puisi) 2017 yang mengumpulkan penyair serantau dari Malaysia, Indonesia, Brunei dan Singapura.

Karya Diterbitkan

Novel
 Kuantum Dalam Jemala, 2017

Kumpulan Cerpen 
 Syahid ke Syurga, 2015

Kumpulan Puisi  
 Jaulah Sampai Syurga, 2014
 Sepasang Sayap di Bahu, 2018

Antologi Kumpulan Puisi 
 Gema Membelah Gema 16, 2011
 Dandelion, 2012
 Lebuh Kehidupan, 2013
 Kota Tulip, 2013

Antologi Kumpulan Cerpen 
 Trem Ke Pintu Syurga, 2012
 Izrail Sibuk di Gaza, 2013
 Harga Sebuah Tablet, 2017

Antologi Kumpulan Cerpen & Puisi 
 Aku Kalis Peluru, 2013
 Tanah Tanpa Peta, 2014
 Melompat Keluar dari Mimpi, 2015

Kumpulan Artikel 
 Pelangi Dakwah, 2014
 Ilham Kembara: 21 Catatan Kembara, 2015

Kegiatan Sastera
Penulis merupakan mantan peserta program MASTERA: Puisi 2017 bertempat di Bogor, Indonesia.

Pencapaian

Hadiah Sastera
 Hadiah Sastera Kumpulan Utusan (HSKU) menerusi cerpen eceran Kanibal Hutan Seberang, 2012
 Hadiah Sastera Kumpulan Utusan (HSKU) menerusi puisi eceran Jaulah Sampai Syurga, 2014
 Hadiah Sastera Perdana Malaysia (HSPM) 2014 menerusi buku kumpulan puisi Jaulah Sampai Syurga, 2014 
 Hadiah Sastera Kumpulan Utusan (HSKU) menerusi puisi eceran Denting Waktu, 2015
 Hadiah Sastera Perdana Malaysia (HSPM) 2015/2016 menerusi puisi eceran Peniup Seruling Marionette, 2015
 Hadiah Sastera Perdana Malaysia(HSPM) 2017/2018 menerusi buku kumpulan puisi Sepasang Sayap di Bahu, 2017 
 Hadiah Sastera Majlis Sastera Asia Tenggara (Hadiah MASTERA) ke-9 (2021) menerusi buku kumpulan puisi Sepasang Sayap di Bahu, 2021

Sayembara
 Tempat kedua Sayembara GKLN bahagian Asia-Australasia 2013 
 Saguhati Pertandingan Mencipta Sajak anjuran Lembaga Pertubuhan Peladang dan NAFAS 2013 
 Saguhati Sayembara Novel Kanak-Kanak DBP-ANGKASA 2013/2014 
 Saguhati Sayembara Fiksyen Sains & Teknologi Musim ke-4
 Finalis Sayembara Puisi Kata-Pilar 2017/2018

Rujukan

Pautan luar
 Kosmo!Online
 Berita Harian Online
 Muzaf Ahmad
 Muzaf Ahmad di Goodreads
 Muzaf Ahmad di Facebook
Novel Kuantum Dalam Jemala

Orang dari Pahang
Penulis Malaysia
Penyair Malaysia
Orang hidup
Kelahiran 1991